“ศรีสุวรรณ” ร้อง สตง.สอบกองทัพบก ปมซื้อรถเกราะล้อยาง-ฮ.โจมตี ราคาเกินจริง!
“ศรีสุวรรณ” ร้อง สตง.สอบกองทัพบก ปมซื้อรถเกราะล้อยาง-ฮ.โจมตี ราคาเกินจริง!
“ศรีสุวรรณ” ร้อง สตง.สอบกองทัพบก ปมซื้อรถเกราะล้อยาง-ฮ.โจมตี ราคาเกินจริง!
28 ก.ย. 2562

นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย เปิดเผยว่า ตามที่กองทัพบกได้ดำเนินโครงการจัดซื้อจัดหารถเกราะล้อยาง M1126 STRYKER จากอัตราสำรองคลังของกองทัพสหรัฐอเมริกาจำนวน 37 คัน (แถม 23 คัน) มูลค่า 2,480 ล้านบาท และเฮลิคอปเตอร์ลาดตระเวนติดอาวุธ AH-6i จำนวน 31 เครื่องมูลค่า 12,000 หมื่นล้านบาทด้วยนั้น
ทั้งนี้การอนุมัติซื้อรถเกราะล้อยางดังกล่าวไม่มีความเหมาะสม เพราะเกิดขึ้นในสถานการณ์ที่เศรษฐกิจของชาติกำลังตกต่ำ ประชาชนเดือดร้อนจากปัญหาเศรษฐกิจและปัญหาภัยธรรมชาติ น้ำท่วมอย่างมากในหลายจังหวัดในภาคเหนือ-อีสาน จนรัฐบาลต้องมาแบบมือขอรับเงินบริจาคจากประชาชนเพื่อนำไปช่วยผู้ตกทุกข์ได้ยาก การดำเนินการจัดซื้อจัดหาอาวุธในราคาสูง มาเพียงเพื่ออวดบารมี สะสมอาวุธในยุคที่ประเทศต่างๆในภูมิภาคต่างเน้นการทำสงครามเศรษฐกิจ และสงครามเทคโนโลยีดิจิตอลไซเบอร์กันแล้ว
ขณะที่ปัญหาเรื่องปากท้องและการลดความเหลือมล้ำเป็นปัญหาสำคัญของชาติ ซึ่งขณะนี้คนไทยล้วนเผชิญชะตากรรมข้าวยากหมากแพงกันทั้งแผ่นดิน พืชผลทางการเกษตรตกต่ำเป็นประวัติการณ์ หากแต่กองทัพยังกลับมีนโยบายถอยหลังลงคลองไปในยุคสงครามเย็นถวิลหาแต่การซื้ออาวุธ การสะสมอาวุธจึงเป็นการหลงอยู่ในยุคเต่าล้านปีโดยชัดแจ้ง และที่สำคัญราคาในการจัดซื้อจัดหายุทโธปกรณ์ดังกล่าว อาจมีราคาเกินกว่าที่มีขายกันโดยทั่วไปอย่างมีข้อพิรุธ
ด้วยเหตุดังกล่าวสมาคมองค์การพิทักษ์รัฐธรรมนูญไทย จึงจะนำความไปร้องต่อสำนักงานตรวจเงินแผ่นดิน (สตง.) เพื่อตรวจสอบว่าการจัดซื้อจัดหาอาวุธยุทโธปกรณ์ดังกล่าวเป็นไปอย่างคุ้มค่า ประหยัด และเป็นไปตามพรป.ว่าด้วยการตรวจเงินแผ่นดิน 2561 ประกอบ พรบ.วินัยการเงินการคลังของรัฐ 2561 และพรบ.การจัดซื้อจัดจ้างและการบริหารพัสดุภาครัฐ 2560 หรือไม่
โดยจะเดินทางไปยื่นคำร้องในวันจันทร์ที่ 30 ก.ย.62 เวลา 10.00 น. ณ สำนักงาน สตง. ซ.อารีย์ ถ.พระราม 6 พญาไท กทม. นายศรีสุวรรณกล่าวในที่สุด
 